CELEX: 52017PC0367
Language: da
Date: 2017-07-05
Title: Forslag til RÅDETS GENNEMFØRELSESAFGØRELSE om at underkaste det nye psykoaktive stof N-phenyl-N-[1-(2-phenylethyl)piperidin-4-yl]furan-2-carboxamid (furanylfentanyl) kontrolforanstaltninger

EUROPA-KOMMISSIONEN
            Bruxelles, den 5.7.2017
            COM(2017) 367 final
            2017/0152(NLE)
            Forslag til
            RÅDETS GENNEMFØRELSESAFGØRELSE
            om at underkaste det nye psykoaktive stof N-phenyl-N-[1-(2-phenylethyl)piperidin-4-yl]furan-2-carboxamid (furanylfentanyl) kontrolforanstaltninger
            
               
         
         
            
               BEGRUNDELSE
            
            
               1.BAGGRUND FOR FORSLAGET
            
            
               Rådets afgørelse 2005/387/RIA om udveksling af oplysninger om, risikovurdering af og kontrol med nye psykoaktive stoffer
                  1
                fastsætter en tretrinsprocedure, som kan munde ud i, at et nyt psykoaktivt stof underkastes kontrol i Unionen.
            
            
               Den 23. januar 2017 udstedte Det Europæiske Overvågningscenter for Narkotika og Narkotikamisbrug (EMCDDA) og Europol en fælles rapport, som er udarbejdet i overensstemmelse med artikel 5 i Rådets afgørelse 2005/387/RIA. På opfordring af Kommissionen og 9 medlemsstater anmodede Rådet den 28. februar 2017 i henhold til artikel 6, stk. 1, i ovennævnte rådsafgørelse om en vurdering af de risici, der er forbundet med brug og fremstilling af samt ulovlig handel med det nye psykoaktive stof furanylfentanyl, involveringen af organiserede kriminelle grupper og mulige følger af kontrolforanstaltninger vedrørende dette stof.
            
            
               EMCDDA's videnskabelige udvalg vurderede risiciene ved furanylfentanyl i overensstemmelse med artikel 6, stk. 2, 3 og 4, i Rådets afgørelse. Formanden for det videnskabelige udvalg forelagde risikovurderingsrapporten for Kommissionen og Rådet den 24. maj 2017. De vigtigste resultater af risikovurderingen er følgende:
            
            
               ·Furanylfentanyl er et syntetisk opioid, der er nært beslægtet med fentanyl, som er underlagt internationale kontrolforanstaltninger.
            
            
               ·Furanylfentanyl har været tilgængeligt i Den Europæiske Union i hvert fald siden juni 2015 og er blevet fundet i 16 medlemsstater. 5 medlemsstater har indberettet 23 dødsfald med relation til furanylfentanyl. Ved mindst 10 af dødsfaldene var furanylfentanyl enten dødsårsagen eller en sandsynlig medvirkende årsag.
            
            
               I henhold til artikel 8, stk. 1, i Rådets afgørelse 2005/387/RIA skal Kommissionen senest seks uger efter datoen for modtagelsen af risikovurderingsrapporten fremlægge enten et initiativ for Rådet med henblik på at få indført kontrolforanstaltninger over for de nye psykoaktive stoffer i Unionen eller en rapport, hvori den redegør for, hvorfor den ikke anser et sådant initiativ for nødvendigt. I henhold til Domstolens dom af 16. april 2015 i de forenede sager C-317/13 og C-679/13 skal Europa-Parlamentet høres forud for vedtagelsen af en retsakt baseret på artikel 8, stk. 1, i Rådets afgørelse 2005/387/RIA. 
            
            
               Ud fra anmærkningerne i risikovurderingsrapporten finder Kommissionen det berettiget, at stoffet underkastes kontrolforanstaltninger i hele Unionen. Ifølge risikovurderingsrapporten er furanylfentanyls akutte toksicitet så høj, at stoffet kan skade enkeltpersoners sundhed alvorligt.
            
            
               2.
                     FORSLAGETS FORMÅL 
            
            
               Formålet med dette forslag til Rådets gennemførelsesafgørelse er at få medlemsstaterne til at underkaste furanylfentanyl kontrolforanstaltninger og strafferetlige sanktioner efter national lovgivning i overensstemmelse med deres forpligtelser i henhold til De Forenede Nationers konvention af 1971 om psykotrope stoffer.
            
            
               2017/0152 (NLE)
            
            
               Forslag til
            
            
               RÅDETS GENNEMFØRELSESAFGØRELSE
            
            
               om at underkaste det nye psykoaktive stof N-phenyl-N-[1-(2-phenylethyl)piperidin-4-yl]furan-2-carboxamid (furanylfentanyl) kontrolforanstaltninger
            
            
               RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde, 
            
            
               under henvisning til Rådets afgørelse 2005/387/RIA af 10. maj 2005 om udveksling af oplysninger om, risikovurdering af og kontrol med nye psykoaktive stoffer
                  2
               , særlig artikel 8, stk. 3,
            
            
               under henvisning til forslag fra Europa-Kommissionen, 
            
         
         
            
               under henvisning til udtalelse fra Europa-Parlamentet
                  3
               , og 
            
            
               ud fra følgende betragtninger:
            
            
               (1)I medfør af artikel 6 i afgørelse 2005/387/RIA udarbejdede det udvidede videnskabelige udvalg under Det Europæiske Overvågningscenter for Narkotika og Narkotikamisbrug (EMCDDA) på et særligt møde en risikovurderingsrapport om det nye psykoaktive stof N-phenyl-N-[1-(2-phenylethyl)piperidin-4-yl]furan-2-carboxamid (furanylfentanyl), og rapporten blev efterfølgende forelagt Kommissionen og Rådet den 24. maj 2017.
            
            
               (2)Furanylfentanyl er et syntetisk opiod og har en struktur, der ligner fentanyls, som er et kontrolleret stof, der i vid udstrækning anvendes som supplement til almindelig bedøvelse under operationer og til smertebehandling. Furanylfentanyl er også strukturelt beslægtet med acetylfentanyl og acryloylfentanyl, som begge er genstand for en EMCDDA–Europol-rapport fra hhv. december 2015 og december 2016.
            
            
               (3)Furanylfentanyl har været tilgængeligt i Unionen i hvert fald siden juni2015 og er blevet fundet i 16 medlemsstater. Størstedelen er fundet i pulverform, men stoffet er også fundet i flydende form og som tabletter. De fundne mængder er relativt små. De bør imidlertid vurderes i forhold til stoffets meget kraftige virkning.
            
            
               (4)Fem medlemsstater har indberettet 23 dødsfald med relation til furanylfentanyl. Ved mindst 10 af dødsfaldene var furanylfentanyl enten dødsårsagen eller en sandsynlig medvirkende årsag. Herudover har tre medlemsstater indberettet 11 akutte ikkedødelige forgiftninger relateret til furanylfentanyl.
            
            
               (5)Der foreligger ingen oplysninger om organiserede kriminelle gruppers forbindelse til fremstilling, distribution og levering af samt handel med furanylfentanyl inden for Unionen. De foreliggende oplysninger tyder på, at furanylfentanyl produceres af kemiske virksomheder i Kina.
            
            
               (6)Furanylfentanyl sælges online som "forskningskemikalie" (research chemical) i små og store mængder, typisk som pulver og brugsklare næsespray. Oplysninger fra beslaglæggelser peger i retning af, at furanylfentanyl også kan være blevet solgt på det illegale opioidmarked.
            
            
               (7)Furanylfentanyl har ikke nogen anerkendt anvendelse som humanmedicinsk lægemiddel eller veterinærlægemiddel i Unionen. Så vidt vides kan furanylfentanyl ikke anvendes til andre formål end analysereferencestandard og i videnskabelig forskning.
            
            
               (8)Det fremgår af risikovurderingsrapporten, at mange af de spørgsmål vedrørende furanylfentanyl, som skyldes manglen på data om risiciene for enkeltpersoner, risiciene for folkesundheden og samfundsmæssige risici, kunne besvares ved hjælp af yderligere forskning. De foreliggende oplysninger og den foreliggende dokumentation om de sundhedsmæssige og sociale risici, som stoffet frembyder grundet ligheden med fentanyl, er dog tilstrækkeligt grundlag for at underkaste furanylfentanyl kontrolforanstaltninger i hele Unionen.
            
            
               (9)Furanylfentanyl er ikke på listen over stoffer, som ifølge De Forenede Nationers enkeltkonvention af 1961 angående narkotiske midler eller De Forenede Nationers konvention af 1971 om psykotrope stoffer skal underkastes kontrol. Stoffet er i øjeblikket ikke genstand for vurdering i FN-systemet.
            
            
               (10)Eftersom kun ti medlemsstater fører kontrol med furanylfentanyl i henhold til deres nationale lovgivning om narkotikakontrol, og tre medlemsstater benytter andre lovgivningsforanstaltninger til at føre kontrol med det, vil det, hvis stoffet underkastes kontrolforanstaltninger i hele Unionen, bidrage til at undgå problemer med grænseoverskridende lovhåndhævelse og retligt samarbejde og give beskyttelse mod de farer, som stoffets tilgængelighed og brug af stoffet kan indebære.
            
            
               (11)Afgørelse 2005/387/RIA tillægger Rådet gennemførelsesbeføjelser for at kunne reagere hurtigt og på grundlag af ekspertise på EU-plan på fremkomsten af nye psykoaktive stoffer, som medlemsstaterne har påvist og indberettet, ved at underkaste disse stoffer kontrolforanstaltninger i hele Unionen. Da betingelserne og proceduren for at udløse udøvelsen af sådanne gennemførelsesbeføjelser er opfyldt, bør der vedtages en gennemførelsesafgørelse for at underkaste furanylfentanyl kontrolforanstaltninger i hele Unionen.
            
            
               (12)Afgørelse 2005/387/RIA er bindende for Danmark, som derfor deltager i vedtagelsen og anvendelsen af nærværende afgørelse, der gennemfører afgørelse 2005/387/RIA.
            
            
               (13)Afgørelse 2005/387/RIA er bindende for Irland, som derfor deltager i vedtagelsen og anvendelsen af nærværende afgørelse, der gennemfører afgørelse 2005/387/RIA.
            
            
               (14)Afgørelse 2005/387/RIA er ikke bindende for Det Forenede Kongerige, som derfor ikke deltager i vedtagelsen og anvendelsen af nærværende afgørelse, som gennemfører afgørelse 2005/387/RIA, og som ikke er bindende for og ikke finder anvendelse i Det Forenede Kongerige —
            
            
               VEDTAGET DENNE AFGØRELSE: 
            
            
               Artikel 1
            
            
               Det nye psykoaktive stof N-phenyl-N-[1-(2-phenylethyl)piperidin-4-yl]furan-2-carboxamid (furanylfentanyl) underkastes kontrolforanstaltninger i hele Unionen.
            
            
               Artikel 2
            
         
         
            
               Senest [et år efter offentliggørelsen af denne afgørelse] træffer medlemsstaterne i overensstemmelse med deres nationale lovgivning de foranstaltninger, der er nødvendige for at underkaste det nye psykoaktive stof i artikel 1 kontrolforanstaltninger og strafferetlige foranstaltninger som fastsat i deres lovgivning i overensstemmelse med deres forpligtelser i henhold til De Forenede Nationers konvention af 1971 om psykotrope stoffer.
            
            
            
               Article 3
            
            
               Denne afgørelse træder i kraft dagen efter offentliggørelsen i Den Europæiske Unions Tidende.
            
            
            
               Denne afgørelse anvendes i overensstemmelse med traktaterne.
            
            
            
               Udfærdiget i Bruxelles, den .
            
            
               
                     På Rådets vegne
               
               
                     Formand
               
            
         
         
            
                  
                     (1)
                  EUT L 127 af 20.5.2005, s. 32.
               
               
                  
                     (2)
                  EUT L 127 af 20.5.2005, s. 32.
               
               
                  
                     (3)
                  EUT C  af , s. .